避世翁
作者：陳陶
朝代：唐

paragraphs: 海上一蓑笠，終年垂釣絲。
滄洲有深意，冠盡何由知。
直鉤不營魚，蝸室無妻兒。
渴飲寒泉水，飢飡紫朮芝。
鶴髮披兩肩，高懷如澄陂。
曾聞仙老言，云是古鴟夷。
石竇閟雷雨，金潭養蛟螭。
乘槎上玉津，騎鹿遊峨嵋。
以人爲語默，與世爲雄雌。
茲焉乃磻溪，豹變應須時。
自古隱淪客，無非王者師。